
Te’
Πέμπτη, 15 Οκτωβρίου 2026

ΔΕΛΤΙΟ ΤΥΠΟΥ

Προσάραξη Ι/Φ σκάφους στην Κέρκυρα – Εντοπισμός 60 αλλοδαπών στην Ιεράπετρα – Απαγόρευση απόπλου Ε/Γ-Ο/Γ πλοίου στον Πειραιά – Συνέχεια ενημέρωσης αναφορικά με τον εντοπισμό και τη διάσωση 67 αλλοδαπών στην Ιεράπετρα την 12/10/2026

Τις πρώτες πρωινές χθες, ενημερώθηκε η Λιμενική Αρχή της Κέρκυρας για την προσάραξη, λόγω μηχανικής βλάβης, ενός ιστιοφόρου (Ι/Φ) σκάφους σημαίας Ηνωμένου Βασιλείου με έναν αλλοδαπό επιβαίνοντα (υπήκοο Ηνωμένου Βασιλείου), σε αμμώδη αβαθή στη θαλάσσια περιοχή Σιδαρίου Κέρκυρας, πλησίον της ακτής. Στο σημείο μετέβησαν στελέχη Λ.Σ.-ΕΛ.ΑΚΤ., καθώς και καταδυτικό συνεργείο. Κατόπιν επιθεώρησης, διαπιστώθηκε εισροή υδάτων, καθώς και ότι στο σκάφος εκτελούνταν εργασίες επισκευής χωρίς να έχει προηγηθεί ενημέρωση της Λιμενικής Αρχής. Από το Κεντρικό Λιμεναρχείο Κέρκυρας που διενεργεί την προανάκριση, απαγορεύτηκε ο απόπλους του Ι/Φ σκάφους μέχρι την προσκόμιση σχετικού βεβαιωτικού αποκατάστασης βλάβης και αξιοπλοΐας από τον παρακολουθούντα το σκάφος νογνώμονα, ενώ παράλληλα κινήθηκε η διαδικασία επιβολής των προβλεπόμενων διοικητικών κυρώσεων. Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση. 

*****

Τις πρωινές ώρες την 13.10.2026, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη ν. Χρυσή. Στο σημείο μετέβη Περιπολικό σκάφος Λ.Σ.-ΕΛ.ΑΚΤ., το οποίο εντόπισε και περισυνέλεξε εξήντα (60) αλλοδαπούς. Προανάκριση διενεργείται από το Λιμεναρχείο Ιεράπετρας.

*****
Τις απογευματινές ώρες χθες, ενημερώθηκε η Λιμενική Αρχή του Τζελέπη από τον Πλοίαρχο του επιβατηγού -οχηματαγωγού (Ε/Γ-Ο/Γ) πλοίου «ΦΟΙΒΟΣ» Ν.Π. 11317, ότι παρουσιάστηκε βλάβη στην ηλεκτρομηχανή, κατά την παραμονή του πλοίου στο λιμάνι του Πειραιά. Από το Α’ Λιμενικό Τμήμα Τζελέπη του Κεντρικού Λιμεναρχείου Πειραιά, απαγορεύτηκε ο απόπλους του Ε/Γ-Ο/Γ μέχρι την αποκατάσταση της βλάβης και την προσκόμιση σχετικού βεβαιωτικού από τον παρακολουθούντα το πλοίο νηογνώμονα, ενώ παράλληλα εκκίνησε η διαδικασία επιβολής των προβλεπόμενων διοικητικών κυρώσεων. 

*****
Συνέχεια ενημέρωσης:
Αναφορικά με τον εντοπισμό και διάσωση 67 αλλοδαπών στη θαλάσσια περιοχή νοτιοανατολικά της Ιεράπετρας, τις βραδινές ώρες της 12.10.2026, συνελήφθη ένας 26χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από την Λιβύη στην Ελλάδα. Προανάκριση διενεργείται από το Λιμεναρχείο Ιεράπετρας.

*****

Συνέχεια ενημέρωσης:
Αναφορικά με τον εντοπισμό 57 αλλοδαπών στη ν. Χρυσή της Ιεράπετρας, τις πρωινές ώρες της 12.10.2026, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από την Λιβύη στην Ελλάδα. Προανάκριση διενεργείται από το Λιμεναρχείο Ιεράπετρας.

Τρίτη, 13 Οκτώβριου 2026



ΔΕΛΤΙΟ ΤΥΠΟΥ



Σύλληψη αλλοδαπού για ναρκωτικά στη Σαμοθράκη 



Τις μεσημβρινές ώρες σήμερα, συνελήφθη ένας 47χρονος αλλοδαπός (υπήκοος Λιθουανίας) για παραβάσεις των νόμων Ν. 4139/2013, Ν. 3459/2006 και Ν. 2168/1993 από στελέχη του Γραφείου Ασφαλείας της Λιμενικής Αρχής Σαμοθράκης, στη περιοχή Θέρμων Σαμοθράκης.

Συγκεκριμένα, κατόπιν ελέγχου που του διενεργήθηκε και εν συνεχεία αυτού σε δεύτερο που ακολούθησε σε παρακείμενη περιοχή, βρέθηκαν επιμελώς κρυμμένα σε αυτοσχέδιες κρύπτες και σε προσωπικά αντικείμενα του 47χρονου τα κάτωθι:

-Δέκα (10) γυάλινα βάζα τα οποία περιείχαν συσκευασίες με ακατέργαστη κάνναβη και αποσπάσματα δενδρυλλίων κάνναβης, καθαρού βάρους 119,2 γραμμαρίων,

-Τρεις (03) νάιλον συσκευασίες οι οποίες περιείχαν ακατέργαστη κάνναβη και αποσπάσματα δενδρυλλίων κάνναβης, καθαρού βάρους 11,8 γραμμαρίων,

-Δέκα (10) γραμμάρια σπόρων άγνωστης προελεύσεως,

-Τρία (03) τεμάχια κρυσταλλικής μεθαμφεταμίνης και 

-Μία (01) σύριγγα με άγνωστη χημική σύσταση, καφέ χρώματος και 

-Ένα (01) σπρέι πιπεριού. 



	Από το Α’ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση, κατασχέθηκαν όλα τα ανωτέρω ευρήματα, ενώ οι ναρκωτικές ουσίες πρόκειται να αποσταλούν για ανάλυση στη Χημική Υπηρεσία.

	Διαθέσιμο οπτικό υλικό έχει αναρτηθεί στην ιστοσελίδα www.hcg.gr.

